**Dövlət Radiotezliklər İdarəsinin**

 **10.01. 2023-cü il tarixli**

**3-27-119/3-2-2/2023 nömrəli**

**əmri ilə təsdiq edilmişdir**

**Baza stansiyası (BS) üzrə Anketlərin (qrup halında) doldurulmasına dair**

**T Ə L İ M A T**

1. **Ümumi müddəalar**

Azərbaycan Respublikası Nazirlər Kabinetinin 2007-ci il 1 fevral tarixli 22 nömrəli qərarı ilə təsdiq edilmiş “Radiotezliklərin ayrılması, qeydiyyatı, istifadəsi və ödənişlərin təyin olunması Qaydaları”nın 2.24-cü bəndinə əsasən Dövlət Radiotezliklər İdarəsi (bundan sonra – DRİ) tərəfindən istifadəçiyə yaradılacaq şəbəkənin təyinatına uyğun verilmiş anketlər doldurularaq geri qaytarılır, 2.25-ci bəndinə görə isə təqdim olunmuş anket materiallarına əsasən hər bir radiorabitə vasitəsi üçün ödəniş aparıldıqdan sonra, həmin radiorabitə vasitələri DRİ-də qeydiyyata alınır və onların istifadəsinə icazə vərəqələri verilir.

Radiorabitə vasitəsi üzrə anket formaları DRİ-nin rəsmi saytından (https://dri.az/page/6 ünvanı) yüklənilir.

Anket forması doldurularkən bu Təlimatın tələbləri gözlənilməlidir. Anket doldurulduqdan və təsdiq edildikdən sonra DRİ-yə kağız daşıyıcıda və ya elektron formada (scan formatda dri@dri.az elektron poçtuna olmaqla) təqdim olunur.

 Eyni zamanda portal.rinn.az internet portalı üzərindən https://portal.rinn.az/az/services/registration-radio-electronic-devices-service linkinə keçid etməklə (Radioelektron vasitələrinin qeydiyyatı və icazə vərəqəsinin verilməsi ) anket sənədləri təqdim edilə bilər. İnzibati reqlamentə uyğun olaraq sorğu və ona əlavə edilən sənədlər DRİ-də araşdırılır, aradan qaldırılması mümkün olan və imtina üçün əsas olmayan çatışmazlıqlar aşkar edildikdə bu barədə ərizəçiyə 5 gündən gec olmayaraq yazılı məlumat verilir. Onlar aradan qaldırıldıqdan və təkrar sorğu ilə müraciət edildikdən sonra onlara 15 gün müddətində baxılır və müvafiq qərar qəbul edilir.

1. **Anket formasında istifadə edilən əsas anlayışlar**

**Baza stansiyası** – səyyar, mobil (sellülar) və simsiz məlumatötürmə və rabitə sitemlərində mobil və stasionar abunəçi terminalları ilə bilavasitə əlaqə yaradan sabit radioötürücü və qəbuledici stansiya.

**Site\_İD -** BS-ya təyin edilmiş identifikasiya nömrəsi.

**Texnologiya növü** - BS-nin qurulma texnologiyası (LTE, 2G, 3G, 4G və s.)

1. **Anket formasının doldurulmasına dair izahlar**

1-ci sətirdə **(“Məxsus olduğu hüquqi və fiziki şəxsin adı”**) dövlət qeydiyyatından keçmiş hüquqi şəxsin və ya VÖEN sahibi olan fiziki şəxsin qeydiyyata alındığı tam adı yazılır.

2-ci sətrdə **(“Ünvanı, telefonu, faksı, e-maili”**) hüquqi və ya fiziki şəxsin faktiki ünvanı, əlaqə telefonu (şəhər, mobil), faks nömrəsi, elektron poçt ünvanı qeyd olunur. Mobil nömrə kimi əlaqələndirici olaraq müəyyən edilmiş əməkdaşın mobil telefon nömrəsi qeyd edilməlidir. Elektron poçt ünvanı kimi təşkilatın rəsmi elektron poçt ünvanı, bu olmadıqda isə əlaqləndirici şəxsin korporativ və şəxsi e-mail ünvanı qeyd edilir. Fiziki şəxslər üzrə isə mobil nömrə və elektron poçt ünvanı kimi fiziki şəxsə məxsus olan nömrə və elektron poçt ünvanı qeyd edilir.

2-ci sütün **(“Adı, ünvanı”)** BS-ə təyin edilmiş ad və faktiki quraşdırıldığı ünvan, inzibati ərazi vahidi qeyd olunur.

3 və 4-cü sütunlar **(“Coğrafi koordinatları” E/N)** - hər bir BS-in faktiki quraşdırıldığı ünvanın (yerin) coğrafi koordinatları ( E və N) qeyd edilir.

5-ci sütun **(“İstismara verildiyi tarix”)** quraşdırılan avadanlığın istismara verilmə tarixi qeyd olunur.

6-cı sütun **(“Baza stansiyasının tipi, markası”)** hər bir BS-in modeli və markası qeyd edilir.

7-ci sütun **“Zavod seriya nömrəsi”** sütununda hər bir radiostansiyanının zavod seriya nömrəsi ayrı-ayrı sətirlərdə qeyd edilir.

8-ci sütun **(“Ötürücünün çıxış gücü”)** hər bir BS-in efirə yaydığı siqnalın maksimum səviyyəsi (mVt/dBm) qeyd edilir.

9-ci sütun **(“Texnologiya növü”)** hər bir BS-dəistifadə olunan texnologiya (LTE, 2G, 3G, 4G və s.) növü qeyd edilir.

10-cu sütun **(“İşçi tezlikləri”)** hər bir BS-ə köklənmiş radiotezlik kanalları (və ya zolaqları) qeyd edilir.

11-ci sütun **(“Tezlik kanalının zolaq genişliyi və yaeni”)** ayrılmış tezlik kanalları üzrə istifadə edilən tezlik zolağının eni qeyd edilir.

12-ci sütun **(“Tezlik kanalların sayı”)** hər bir BS-in kökləndiyi tezlik kanalların sayı qeyd olunur.

13-cü sütun **(Antenanın tipi, növü)** hər bir BS-ə qoşulmuş antenanın tipi və növü qeyd olunur.

14-cü sütun **(“Şüalanma polyarizasiyası”)** ötürülən siqnalın vertikal (V) və ya horizontal (H) olması qeyd olunur.

15-ci sütun (**“yer səthindən asılma hündürlüyü”)** antenanın yer səthindən hündürlüyü və panellərin sayı qeyd olunur.

16-cı sütun **(“Maksimal şüalanma azimutu”)** - BS antenlərinin sektorlar üzrə maksimum yayım istiqaməti (dərəcə) qeyd olunur.

17-ci sütun **(“güclənmə əmsalı”)** ötürülən siqnalınanten tərəfindən güclənmə göstəricisi (dB) qeyd olunur.

18-ci sütun **(“sektor sayı”)** sektorların sayı qeyd edilir.